หุ้นปิดตลาดบวก1.12 จุด
ดัชนีหุ้น 14 ต.ค.ปิดที่ 993.72 จุด เพิ่มขึ้น 1.12 จุด ระหว่างวันแตะระดับสูงสุดที่ 999.51จุด
14 ต.ค. 2553

ดัชนีหุ้น 14 ต.ค.ปิดที่ 993.72 จุด เพิ่มขึ้น 1.12 จุด ระหว่างวันแตะระดับสูงสุดที่ 999.51จุด
ตลาดหุ้นวันที่ 14 ต.ค. ดัชนีหุ้นวันนี้พยายามทดสอบระดับ 1,000 จุด แต่ยังไม่สามารถผ่านได้ จึงแตะระดับสูงสุดของวันที่ระดับ 999.51 จุด หลังจากนั้นอ่อนตัวลงตามแรงขายทำกำไร แต่ตลอดทั้งวันสามารถยืนในแดนบวกได้ มาปิดตลาดที่ระดับ 993.72 จุด เพิ่มขึ้น 1.12 จุด หรือ 0.11% มูลค่าการซื้อขาย 47,399 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า   ดัชนีหุ้นวันนี้เคลื่อนไหวในแดนบวกตามตลาดหุ้นในภูมิภาค ระหว่างวันเคลื่อนไหวค่อนข้างผันผวน เพราะนักลงทุนกังวลว่าทางธนาคารแห่งประเทศไทย(ธปท.) จะออกมาตรการดูแลค่าเงินบาทเพิ่มเติม
สำหรับทิศทางตลาดหุ้นพยายามทดสอบแนวต้านระยะต่อไปที่ระดับ 1,000-1,009 จุด และแนวรับ 980-986 จุด